paragraph_text: Sastav Ehosi imao je svoj prvi zapaženi nastup u Dramskom kazalištu (današnjem kazalištu Gavella), nakon toga dobili su angažman u tada vrlo popularnom zagrebačkom plesnjaku Brešća (Dom Grafičara). Sastav je 1966. prestao djelovati, jer su neki članovi izgubili volju za sviranjem, a dva člana, Vojko Sabolović i Ranko Balen krenuli su u nove glazbene vode s Grupom 220.